OzLabs/hebrew-wiki-articles huggingface dataset:
ג'רג' טימאר (פוליטיקאי)

ג'רג טמאש טימאר (בשם מלא בהונגרית:Tímár György Tamás; בודפשט, 26 באפריל 1937 – 15 בינואר 2021) היה עורך דין ופוליטיקאי יהודי-הונגרי. בין 1994 לבין 2002, הוא היה חבר האספה הלאומית ההונגרית (חבר פרלמנט) כנציג הפרלמנטרי של "מפלגת החקלאים הזעירים, חקלאים ואזרחים בלתי תלויים" (FKGP).

== משפחתו ==
ג'רג' טימאר נולד במשפחה יהודית כבנם היחיד של ליוז'ף טימאר (1893–1961), כימאי מזון בעל שם בינלאומי ושל איזבלה נויברגר. סבו מצד אמו, מארק נויברגר (?–1938) היה התובע הראשי של מחוז יאס-נאג'קון-סולנוק. כל משפחתו (למעט הוריו) נספתה בשואה. גם אמו סיימה לימודי משפטים ב-1925, אך כאישה לא יכלה לעסוק במקצוע. לאביו היו עשרה אחים ולאמו חמישה. כולם ניספו באושוויץ ובדכאו.

== ביוגרפיה ==
ב-1955 סיים את לימודיו בגימנסיה על שם אימרה מדאץ' בבודפשט. בשנת 1960, קיבל תואר דוקטור במשפטים באוניברסיטת אטווש לוראנד. בשנת 1963 עבר את הבחינה המקצועית לקבל רישיון עורך דין ויועץ משפטי.

ב-1965, במשפט על רקע פוליטי, הוא נידון לחמש שנות מאסר, להחרמה מוחלטת של נכסיו ואיסור עיסוק במשפטים.

כיוון שלא יכול היה לעסוק במשפטים פנה למקצועו של אביו. מאז 1970, היו לו המצאות רבות בכימיה של המזון ובתחום ציוד הבטיחות לרכב. שמו קשור לסירופ טימין וכן להמצאת חומר חיטוי יעיל של חומצת פחמן. התחביבים שלו היו שחמט וברידג'.

24 שנים לאחר מכן, ב-1989, זיכה אותו בית המשפט העליון מכל אשמת עבירה. הוא הצטרף למפלגת FKGP ב-1 במאי 1990. ממאי 1991 ועד סוף 1992 היה נשיא הקהילה היהודית של בודפשט (BZSH) ושל התאחדות הקהילות היהודיות בהונגריה (MAZSIHISZ). בין 1994 לבין 2002, הוא היה חבר האספה הלאומית ההונגרית (חבר פרלמנט) כנציג הפרלמנטרי של "מפלגת החקלאים הזעירים, חקלאים ואזרחים בלתי תלויים" (FKGP) במשך שתי קדנציות. הוא היה סגן חבר באספה הפרלמנטרית של מועצת אירופה (3 באוקטובר 1994 - 25 בינואר 1999)

הוא הובא למנוחות בבית הקברות היהודי ברחוב קוזמה בבודפשט.

== לקריאה נוספת ==
* בחירות לפרלמנט 1994. הוצאת עיתונות+דפוס, 1994. עמ' 347. 
* [https://www.parlament.hu/kepviselo/elet/t377.htm parlament.hu – ד"ר ג'רג' טימאר]
* [https://www.jogiforum.hu/cikk/2015/10/16/a-timar-per-egy-hires-ugy-a-magyar-jogtortenetbol/ משפט טימאר - תיק מפורסם מההיסטוריה המשפטית ההונגרית]

==קישורים חיצוניים==

* [https://www.parlament.hu/kepviselo/elet/t377.htm ביוגרפיה בפרלמנט ההונגרי]
* [https://24.hu/belfold/2021/01/18/elhunyt-timar-gyorgy-tamas-kepviselo/ הלך לעולמו ג'רג' טימאר]
* [https://szombat.org/hirek-lapszemle/elhunyt-timar-gyorgy כתב העת היהודי שבת: הלך לעולמו ג'רג' טימאר]

קטגוריה:עורכי דין יהודים הונגרים
קטגוריה:פוליטיקאים יהודים הונגרים
קטגוריה:ניצולי השואה
קטגוריה:חברי האספה הלאומית ההונגרית
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1937
קטגוריה:הונגרים שנפטרו ב-2021
אברהם בר הלל

אברהם בר הלל (סוף המאה ה-12) היה משורר יהודי-מצרי בשפה העברית שיצירותיו התגלו ב-1896 בגניזה הקהירית. הוא כתב את מגילת זוטא בפרוזה אלגנטית, אשר סיפרה על נפילתו של מנהיג יהודי בן זמנו. כפרולוג וכאחרית דבר, הוא הוסיף שירים המעידים כי מחברם היה סופר מיומן. עבודה זו הושלמה בשנת 1176.

==הערות שוליים==

קטגוריה:יהודים מצרים
רעידת האדמה בסן חואן קפיסטראנו (1812)

רעידת האדמה בסן חואן קפיסטראנו שבקליפורניה, התרחשה ב-8 בדצמבר 1812 בשעה 07:00 בערך (שעון מקומי). מחקר מאקרוסייסמי אחד העריך את גודלה במגניטודה 6.9<ref>Stover, C., W., Coffman, J., L., 1993. [https://books.google.co.il/books?id=bY0KAQAAIAAJ&redir_esc=y Seismicity of the United States, 1568–1989]. U.S. Geological Survey Professional Paper 1527, pp. 72, 100</ref>, והשני במגניטודה 7.5<ref name=":0">Jacoby, Jr., G., C., Sheppard, P., R., Sieh, K., E.,1988. [https://www.ltrr.arizona.edu/~sheppard/geomorph/jss.pdf Irregular Recurrence of Large Earthquakes Along the San Andreas Fault: Evidence from Trees]". Science, 241, pp. 196–199

וראו ב"קישורים חיצוניים" בדף זה.</ref><ref></ref><ref name=":1"></ref>.

ברעידת האדמה נהרגו 40 בני אדם, כולם מהמיסיון הנוצרי סן חואן קפיסטראנו שכנסיית האבן הגדולה שבו, קרסה על יושביה במהלך תפילת הבוקר<ref></ref><ref></ref>. נזק בעוצמה סייסמית דומה התרחש במיסיון סן בואנאוונטורה (ונטורה דהיום), במיסיון סן גבריאל ארקאנג'ל וכן במיסיון סן פרננדו ריי דה-אספניה הממוקם בשוליים הצפוניים של לוס אנג'לס דהיום. בשני המיסיונים שנמצאים דרומה יותר, באזור סן דייגו דהיום, הרעידה הורגשה בלבד<ref>T. R. Toppozada & C. R. Real, 1981. [https://pubs.usgs.gov/of/1981/0262/report.pdf Preparation of Isoseismal Maps and Summaries of Reported Effects for Pre-1900 California Earthquakes]. USGS Open File Report 81-262, pp.32-33</ref>. מדובר ברצועת הרס ברמה הדומה לזו שבמיסיון סן חואן קפיסטראנו, באורך של כ־180 קילומטר. להמחשת רצועת ההרס באמצעות התפרושת המרחבית של המיסיונים המוזכרים כאן - ראו מפת מיקומם.

החוקרים טופוזאדה ריל ופארק מצאו שהתפרושת המרחבית היחסית של העוצמות הסייסמיות ברעידה הזו, דומה לתפרושת המרחבית היחסית ברעידת האדמה בלונג ביץ (1933). כלומר, תמונה דומה של מיקום עוצמות גבוהות ונמוכות יותר על פני המרחב, אלא שהרעידה בלונג ביץ יצרה ערכים נמוכים יותר של עוצמות סייסמיות. הרעידה בלונג ביץ הייתה במגניטודה 6.4, כך שהערכה של מגניטודה שבין 7.1 ל-7.5 לרעידה האדמה הזו היא הגיונית<ref></ref>.

הרעידה התרחשה ככל הנראה לאורך המקטע הדרומי של העתק סן אנדריאס ליד העיירה רייטווד <ref name=":0" />.

האזור היה בעת ההיא תחת שלטון האימפריה הספרדית והיה דליל אוכלוסין. פעלו בו בעיקר מספר מיסיונים נוצריים, והתיעוד אודות האפקטים הסייסמיים דל, ועל כן כל המידע הרשום מעלה נשען בעיקר על הערכות בלתי מדויקות<ref name=":1" />. נוסף על כך, כעבור שבועיים התרחשה רעידת אדמה גדולה בונטורה, המרוחקת כ-230 קילומטרים צפונית מערבית למיסיון החַרֵב, כך שייתכן שחלק מהדיווחים נשענים על אירועים שהתרחשו למעשה ברעידת האדמה המאוחרת יותר, או להפך<ref name=":1" />.

== ראו גם ==
* רעידת האדמה בונטורה (1812)

== קישורים חיצוניים ==
* [https://www.wrightwoodcalif.com/ww1812quake.html רעידת האדמה של רייטווד, 1812]

[https://www.wrightwoodcalif.com/ww1812quake.html התפרושת המרחבית של המיסיונים הנוצריים בקליפורניה לעת תחילת המאה ה-19. 11 מתוך 21 המיסיונים שפעלו לאורך רצועת החוף של קליפורניה, והמשתרעים לאורך כ-450 קילומטרים, דיווחו דיווחים שונים אודות הנזקים שנגרמו להם ברעידת האדמה.]

== ביאורים ==

== [https://www.wrightwoodcalif.com/ww1812quake.html הערות שוליים] ==

קטגוריה:ארצות הברית: רעידות אדמה
קטגוריה:קליפורניה: אסונות טבע
הצבעים של קשת

הצבעים של קשת היא סדרת טלוויזיה מונפשת ישראלית לילדים שנוצרה על ידי חברת האנימציה stange ושודרה בערוץ הופ! (כחלק מהופל'ה) בערוץ לולי באנגלית ובשפות אחרות הסדרה מכונה בשם colorful rainbow.

== עלילה ==
העלילה עוסקת בילדה ושמה קשת שבוחרת יום יום צבע ובעזרתו לומדת על הצבעים שבעולם כל פרק מסודר במבנה קבוע קודם כל קשת מתעוררת ובוחרת צבע ליום שלה (לדוגמה צהוב) ואז פרט אחד בצבע לדוגמה (בפרק כתום היא בחרה תפוז כתום) לאחר מכן היא הולכת לחדר של סבא שלה ושם הוא מצייר ציור בצבע שהיא בחרה אחר כך היא עם סבא שלה או עם אמא שלה או עם שניהם הולכת למקום כלשהו ופוגשת דברים בצבע שהיא בחרה (לדוגמה בפרק כחול היא הלכה לחוף הים) לקראת סוף הפרק יש דקלום על פרט אחד שקשת מצאה (לדוגמה בפרק אדום היה דקלום על חיפושית אדומה) בחלק מהפרקים קשת נועלת סנדלים ובחלק מהפרקים גם נעליים.
== דמויות ==
הדמויות הראשיות בסדרה הן:

* קשת (הדמות הראשית): אוהבת צבעים.
* סבא בר צבע: סבא של קשת שאוהב לייצור כל צבע לקשת.
* אמא של קשת: אמא של קשת שהיא מופיעה בפרקים שהיא יוצאת לטיול.

שאר הדמויות לא מופיעות בכל פרק אלא בפרק על הצבע אין לדמויות מדבבים זה רק מספר שמדבר גם בתור הדמויות עם כן בחלק מהפרקים כאשר קשת נהנת היא צוחקת הדיבוב הוא קול צחוק של ילדה.

== הצבעים שקשת למדה עליהם בסדרה ==
להלן רשימה של צבעים המופיעים בפרקים לפי צבעי הקשת:

# אדום
# כתום
# צהוב
# ירוק
# כחול
# סגול
# ורוד
# חום
# לבן
# אפור
# שחור
# צבעוני (למרות שקשת פגשה בכל פרק צבע אחר, היה פרק אחד שבו היא פגשה את כל הצבעים)

קטגוריה:סדרות טלוויזיה ישראליות לילדים
קטגוריה:סדרות ערוץ הופ!
קטגוריה:ערוץ לולי: סדרות
קטגוריה:סדרות הנפשה ישראליות
קטגוריה:סדרות ילדים של ברוש הפקות
דליה רמירז

דליה קטלינה רמירז (באנגלית: Delia Catalina Ramirez; נולדה ב-2 ביוני 1983) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס השלישי של מדינת אילינוי מאז ינואר 2023. היא חברת המפלגה הדמוקרטית.

בין השנים 2018 עד 2023 כיהנה כחברה בבית הנבחרים של אילינוי עבור המחוז הרביעי. היא הייתה האמריקאית הגואטמלית הראשונה שנבחרה לאספה הכללית של אילינוי.<ref></ref> לאחר השבעה בינואר 2023 לקונגרס של ארצות הברית, היא הפכה ללאטינית הראשונה שמייצגת את אילינוי בקונגרס.

== ביוגרפיה ==
רמירז נולדה לזוג מהגרים מגואטמלה, וגדלה בשכונת הומבולדט פארק בשיקגו. היא סיימה את בית הספר היסודי Sabin Magnet ורכשה תואר ראשון בלימודי צדק מאוניברסיטת צפון-מזרח אילינוי.

לפני שנכנסה לתפקיד רשמי, רמירז עבדה ומילאה תפקידי מנהיגות בסוכנויות שירות סוציאליות, ארגוני הסברה ללא מטרות רווח וארגוני קהילה מקומיים.

בבחירות לבית הנבחרים של אילינוי 2018, התמודדה רמירז על המושב הפתוח של המחוז הרביעי. היא זכתה בבחירות מקדימות במלגה הדמוקרטית עם 48% מהקולות, וניצחה ללא תחרות בבחירות הכלליות ב-6 בנובמבר 2018. היא הושבעה לאספה הכללית ה-101 ב-9 בינואר 2019, והייתה חברה בבית הנבחרים הפרוגרסיבי של אילינוי.

ב-7 בדצמבר 2021, רמירז הודיעה שהיא תתמודד בבחירות לבית הנבחרים של ארצות הברית ב-2022 עבור מחוז הקונגרס השלישי של אילינוי. המחוז היה מושב חדש עקב חלוקה מחדש לאחר מפקד האוכלוסין של 2020 במדינה. בבחירות המקדימות הדמוקרטיות, זכתה רמירז ב-66% מהקולות, כשגברה על גילברט וילגס, חבר מועצת העיר שיקגו, ואימן צ'האד, פרופסור ויועץ למדיניות חוץ.<ref></ref> ציבור הבוחרים של המחוז הוא דמוקרטי מובהק, וככזה המועמד הדמוקרטי היה צפוי לנצח בבחירות הכלליות בנובמבר.<ref></ref> רמירז ניצחה את המועמד הרפובליקני ג'סטין בוראו בבחירות הכלליות כשגרפה 67% מהקולות.<ref></ref> רמירז הושבעה לתפקידה ב-3 בינואר 2023. היא חברה בוועדה לביטחון פנים ובוועדה לענייני חיילים משחוררים.

בשנת 2023 הייתה בין 56 הדמוקרטים שהצביעו בעד H.Con.Res. 21, שהורה לנשיא ג'ו ביידן להרחיק חיילים אמריקאים מסוריה בתוך 180 יום.

ב-18 ביולי 2023, הצביעה יחד עם עוד 8 חברי קונגרס דמוקרטים פרוגרסיבים, נגד החלטה שהוצעה על ידי אוגוסט פלוגר הקובעת כי "מדינת ישראל אינה מדינת גזענית או אפרטהייד", שהקונגרס דוחה "כל צורות של אנטישמיות ושנאת זרים" וש"ארצות הברית תמיד תהיה שותפה ותומכת נלהבת של ישראל".<ref></ref> בהצהרה, חברת הקונגרס רמירז הצהירה, "האיום באנטישמיות הוא אמיתי, הוא קטלני, ואני מגנה אותו מכל וכל במונחים הקשים ביותר... אני מאמינה שאנחנו צריכים להמשיך לפעול למען עולם שבו אנושיות וזכויות מלאות של כל הישראלים והפלסטינים זוכים לכבוד. ההחלטה הזו לא עושה את זה, ולכן, לא יכולתי לתמוך בה".<ref></ref>

באוקטובר 2020 נישאה רמירז לבוריס הרננדז. רמירז היא הלטינית המתודיסטית המאוחדת הראשונה בקונגרס.

== קישורים חיצוניים ==

* 

==הערות שוליים==

קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברות בית הנבחרים של ארצות הברית מאילינוי
קטגוריה:שיקגו: אישים
קטגוריה:חברי בית הנבחרים של ארצות הברית מאילינוי
קטגוריה:חברי הקונגרס ה-118 של ארצות הברית
קטגוריה:פרוגרסיביים אמריקאים
קטגוריה:פרוגרסיביות אמריקאיות
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
מי מה מו

מי מה מו היא סדרת טלוויזיה מונפשת ישראלית לילדים ששודרה בערוץ הופ! ברצועת הופל"ה ובערוץ לולי באנגלית ובשפות אחרות הסדרה מכונה בשם "the cow goes moo".

== עלילה ==
העלילה עוקבת אחר מספר חיות ומלמדת מה הן אוכלות איזה קול הן משמיעות איפה הן גרות ומשהו מיוחד שקשור רק אליהן.

== חיות ==
להלן רשימה של חיות המופיעות והמסופרות בסדרה כל חיה מופיעה בפרק אחד בלבד.

# פרה
# איילה
# דג
# צב
# אריה
# ציפור
# סוס
# תרנגול
# פיל
# ברווז
# דוב
# קוף
# חתול
# צפרדע
# גמל
# עכבר
# כלב
# ארנב
# נמלה
# קנגורו
# פרפר
# .כבשה
# חמור
# היפופוטם
# דבורה
# חילזון

כותרת הסדרה מקושטת בקישוטים של פרוות חיות המילה <nowiki>מי</nowiki> מקושטת עם פסים של טיגריס (למרות שהוא לא הופיע באחד הפרקים) המילה <nowiki>מה</nowiki> מקושטת בצמר של כבשה והמילה <nowiki>מו</nowiki> כתמים של פרה בשפות אחרות בכותרת מקושטת בכתמים של פרה.

== קרדיטים ==
רשימת הקרדיטים מתוך הסדרה בעברית. בשפות אחרות (אנגלית ספרדית טורקית וכו') תיאורי התפקידים ברשימה שונים במקצת.
* תסריט: דנה שץ
* לחנים, עיבודים וניהול מוזיקלי: צליל בירן
* בימוי : יפתח גורפיין
* עריכת תוכן: אפרת עמית
* עיצוב ואנימציה: יפתח גורפיין
* אנימטורית: אירה גולין
* פיתוח אנימציה: יפתח גורפיין
* עריכת סאונד: אולפני דאבי דאב
* עיצוב פסקול: עמי אופיר
* במאית קולות: אורלי קטן
* קריינית: נורית בנאי קורן
* דיבוב חיות: גיורא קנת וצליל בירן
* טכנאי הקלטה: ג'ינו קמבוס, חגית פרץ, אנדרי איבנוב
* מנהלת הפקת דיבוב: ענבר שטגר-עזרא
* ייעוץ לשוני: ניצה פלד
* ייעוץ פסיכולוגי התפתחותי: אודי וולפה
* מפיקת פוסט: טל שלם
* עורכת תוכן ראשית: הילי חורב קסוטו
* מפיקה ראשית: זהבה שקל

== קישורים חיצוניים ==
* 
* 

קטגוריה:סדרות טלוויזיה ישראליות לילדים
קטגוריה:סדרות הנפשה ישראליות
קטגוריה:סדרות ילדים של ברוש הפקות
קטגוריה:סדרות ערוץ הופ!
קטגוריה:ערוץ לולי: סדרות
מיקי שינפלד

מיכאל (מיקי) שינפלד (נולד ב-22 במאי 1943) הוא כדורגלן עבר ישראלי, ששיחק בעמדת השוער בשנות ה-60 וה-70, ומזוהה עם הפועל פתח תקווה, בה גדל ושיחק כ-8 שנים, ומאמן עבר.

==קריירה==
שינפלד, שגדל בנוער של הפועל פתח תקווה, שימש בתחילה כעוזר של מזכיר המועדון עוד לפני שירותו בצה"ל. לאחר עלייתו לבוגרים, שיחק כשוער מחליף במועדון החל מעונת 1961/1962. בעונה זו, בה היה מחליפו של יעקב ויסוקר, רשם הופעה בודדת, וכך גם בעונה הבאה, בה שיחק רק במשחק האחרון בליגה.
בעונת 1963/1964 עזב יעקב ויסוקר את הקבוצה, אבל מי שהוכנס על משבצת השוער הראשון היה אחיו הקטן, יצחק ויסוקר, שינפלד עדיין לא שובץ כשוער ראשון, ושיחק שלוש פעמים בלבד בעונה זו. עונה לאחר מכן פתח בהרכב בעשרת המשחקים הראשונים.

בעונה שלאחר מכן, 1965/1966, כבר שיחק בקרוב למחצית ממשחקי הליגה. יצחק ויסוקר שנחשב באותם ימים השוער המוביל בישראל, אף הפך לשוער הקבוע של נבחרת ישראל. בעונת 1966/68, שיחק ב-12 משחקים בלבד מתוך 60 משחקי ליגה, ובשלב מסוים ביקש לעזוב לקבוצה בה יוכל לקבל יותר הזדמנויות. בסופו של דבר נשאר לעונה נוספת, בה שימש כשוער הראשון במשך כמחצית עונה, בשל פציעתו של ויסוקר, אך עם החלמתו, נאלץ לחזור אל ספסל המחליפים.

לפני עונת 1969/1970 עבר שינפלד לקבוצת שמשון תל אביב בתמורה לקשר גלילי דרחי, ושימש שם כשוער הראשון של הקבוצה במשך ארבע שנים. בתחילה דורגה שמשון בצמרת הטבלה ובעונת 1970/1971 אף סיימה כסגנית האלופה, אבל בסיום עונת 1972/1973 התדרדרה וירדה הקבוצה לליגה השנייה, ושינפלד עבר למכבי נתניה. המעבר התגלה כהצלחה מסחררת מבחינתו, ובעונתו הראשונה בקבוצה, 1973/1974, הוא זכה עימה בתואר אליפות המדינה. בנתניה שיחק שינפלד שלוש עונות נוספות, ובמקביל עבר קורס מאמנים.

==אחרי הפרישה==
לאחר הפרישה מכדורגל, חזר להפועל פתח תקווה ושימש כמנהל מחלקת הנוער במשך שנה. בעונת 1978/1979 החליף שינפלד את המאמן אמנון רז בתפקידו, אחרי פתיחה כושלת במיוחד של העונה, בה דורגה הקבוצה מקום אחד בלבד מעל לקו האדום של הליגה השנייה אחרי תשעה מחזורים. הקבוצה תחת הדרכתו רשמה התאוששות מרשימה יחסית, ועלתה לליגה הראשונה אחרי שלוש שנים בליגה השנייה, כשהיא מפסידה פעם אחת בלבד ב-21 המחזורים האחרונים של העונה (כשגם הפסד זה הגיע רק אחרי שהעלייה הובטחה). פתיחת העונה הבאה הייתה פחות מוצלחת, והוא החליט להתפטר אחרי עשרה מחזורים והוחלף בצבי סינגל (שבהמשך העונה פוטר והוחלף בשמעון שנהר).

בהמשך שימש שינפלד כמנהל בית הספר לכדורגל של הפועל פתח תקווה ע"ש נחום סטלמך, מתוך רצון לתת תזכורת לדור העבר והישגיו ושאיפה לראות כיצד ניתן לשחזר במשהו את אותם ימים, עד שבסיום עונת 2004/2005 ביקש לקחת חופשה של עונה, בשל בעיה משפחתית בריאותית. בהמשך שינפלד פרש לגמלאות מתפקידו כמנהל פרויקטים בחברת סולל בונה, שם עבד במשך שנים ארוכות.

==תארים==
;הפועל פתח תקווה
* אליפות: 1961/1962, 1962/1963

גביע אלוף האלופים:
* זכייה (1): 1963

;מכבי נתניה
* אליפות: 1973/1974

גביע אלוף האלופים:
* זכייה (1): 1974

==קישורים חיצוניים==

* [http://www.hpt.co.il/?ShowPlayer=48 עמוד השחקן] באתר מוזיאון הפועל פתח תקווה

קטגוריה:שוערי כדורגל ישראלים
קטגוריה:כדורגלני הפועל פתח תקווה
קטגוריה:כדורגלני שמשון תל אביב
קטגוריה:כדורגלני מכבי נתניה
קטגוריה:מאמני כדורגל ישראלים
קטגוריה:מאמני הפועל פתח תקווה
קטגוריה:ישראלים שנולדו ב-1943
קסתה מנשה

קסתה מנשה זאודו (1916 – 16 בספטמבר 2021, י' בתשרי תשפ"ב) היה קס ומנהיג רוחני של יהודי אתיופיה.

== ביוגרפיה ==
נולד בולקאית, (וולקייט) צפונית לגונדר שבצפון-מערב אתיופיה בשנת 1916 למנשה דסטה ולמקרי גונגול, בן לשושלת של מנהיגים רוחניים. כאשר הגיע לגיל בגרות החל ללמוד הלכה אצל סבו, קייס ממהרי דסטה, שהיה מנהיג רוחני וכונה "דבתרה דסטה".

סבו הכשירו למלא את מקומו ולהנהיג את הקהילה ולהיות קס, מנהיג רוחני. בהגיעו לגיל 15, זאת לקראת הכנתו להנהגה הרוחנית העביר לו סבו שהיה גם כהן דת, את ״האורית״, ספר תורה בן כ-100 שנה. לאחר שהוכשר על ידי סבו, ועל מנת לקבל את הסמכות להנהיג את קהילתו פנה קסתה בגיל 18, לאזור סמן שבאתיופיה, שם התגוררו המנהיגים הרוחניים העליונים של הקהילה היהודית, לאחר תהליך למידה שנמשך 7 שנים, הם מינו אותו לכהן דת ולמנהיג רוחני. 

לאחר הכשרתו חזר קס מנשה לוולקייט, התחתן עם אברש אלמיהו מנשה ונולדו להם 10 ילדים. קסתה מנשה הנהיג את קהילת יהודי אתיופיה שבאזור וולקייט- וצגדה במשך שנים רבות.

בשנת 1981 עם תחילת גלי העלייה לארץ ישראל, הוא ירד לסודן במסע רגלי מאתיופיה יחד עם משפחתו. כאשר הוא מחביא בן חפציו את ספר ״האורית״ בן 100 השנה שקיבל מסבו. הם שהו בסודן כשנה ועלו ארצה בשנת 1982, תחילה גר עם משפחתו במרכז קליטה בעתלית, שם הנהיג את הקהילה יחד עם קסים נוספים. לאחר מכן עבר להתגורר במגורי קבע בעיר באר שבע. קייס קסתה שמר באדיקות על דרך התורה והיה מתפלל באופן עצמאי בביתו, זאת במקביל למאבק שניהל יחד עם קס אברהם טזזו<ref></ref>, להקמת בית כנסת לקהילת יהודי אתיופיה בעיר וזכה להגשים את חלומו לבניית בית כנסת, אולם התכנסות וכיתות לימוד שהיה ראשון מסוגו לבני הקהילה שהפך למודל עבור ערים אחרות. הוא זכה להערכה רבה על ידי כל בני הקהילה בעיר ומחוצה לה.  ואף זכה על כך לאות הערכה מראש העיר באר שבע דאז יעקב טרנר.

קס קסתה מנשה נפטר בגיל מאה וחמש ביום הכיפורים, י' בתשרי תשפ"ב<ref></ref>.

== קישורים חיצוניים ==
* [https://omny.fm/shows/kan-news/99-1 קייס קסתה מנשה הלך לעולמו בגיל 99: "אחד המנהיגים הגדולים"]
* "[https://chakima.org.il/story/%d7%9c%d7%aa%d7%a4%d7%95%d7%a8-%d7%92%d7%9c%d7%99%d7%9e%d7%94-%d7%9c%d7%90%d7%9c/ לתפור גלימה לאל]" באתר חכימא - סיפורים מחכמי המזרח

== הערות שוליים ==

קטגוריה:כהני ביתא ישראל
קטגוריה:ישראלים ילידי אתיופיה
קטגוריה:עולים בשנות ה-1980
קטגוריה:ישראלים שנולדו ב-1916
קטגוריה:ישראלים שנפטרו ב-2021
טורקי בן סלמאן אאל סעוד

טורקי בן סלמן אל סעוד (נולד ב-1987) הוא נסיך לבית סעוד ואיש עסקים סעודי, יו"ר חברת האחזקות תראוואט.<ref name="alarab10213"></ref> ב-9 בפברואר 2013 הוא מונה ליו"ר קבוצת המחקר והשיווק הסעודית (SRMG) וכיהן בתפקיד עד 6 באפריל 2014.<ref name="alarab10213" /><ref name="res"></ref>

== ביוגרפיה ==
הנסיך טורקי נולד בריאד בשנת 1987<ref name="abli"></ref><ref name="dhow"></ref> לאמו פהדה בנת פלאח אאל חית'ליין, בת זוגו השלישית של המלך סלמאן.<ref name="abli" /> הוא ילדו התשיעי של המלך סלמאן<ref></ref> והילד השני של פהדה בנת פלאח.<ref name="cdav"></ref> הוא אחיו (גם מאם) של מוחמד בן סלמאן, יורש העצר של ערב הסעודית, ושל הנסיך ח'אלד, סגן שר ההגנה.<ref name="abli" /> הנסיך טורקי מחזיק בתואר ראשון בשיווק מאוניברסיטת המלך סעוד.<ref name="dhow" /><ref name="asharq10feb"></ref>

== קריירה ==
הנסיך טורקי מונה ליו"ר קבוצת המחקר והשיווק הסעודית (SRMG) בפברואר 2013. הוא החליף בתפקיד את אחיו (מאב) הנסיך פייסל . כהונתו של הנסיך טורקי כיו"ר הסתיימה עם התפטרותו באפריל 2014.

הנסיך טורקי הוא יו"ר חברת האחזקות תראוואט.<ref></ref> הוא פועל בה ההון הפרטי של משפחתו והשקעות זרות מאז 2015.

==קישורים חיצוניים==

== הערות שוליים ==

קטגוריה:משפחת המלוכה הסעודית
קטגוריה:פוליטיקאים סעודים
קטגוריה:סעודים שנולדו ב-1987
דרטונה באסקט

דרטונה באסקט (באיטלקית: Derthona Basket) היא קבוצת כדורסל איטלקית מטורטונה , פיימונטה, המשחקת בליגת העל האיטלקית בכדורסל.

== היסטוריה ==
=== 1955–2014: בליגות הנמוכות ===
דרטונה באסקט נוסדה בשנת 1955 בטורטונה, עיירה קטנה ליד אלסנדריה. עם זאת, המועדון פורק מאוחר יותר ב-1962, ארבע שנים בלבד לאחר הצטרפותו לפדרציית הכדורסל האיטלקית. ב-1965 הוקמה דרטונה מחדש במסגרת מועדון הספורט החדש בעיר.

לאחר עשרות שנים בליגות הנמוכות של איטליה החתימה הקבוצה ב-2008 את הרכז המקדוני פטר נאומוסקי, שזכה במדי יוגופלסטיקה ספליט בגביע אירופה לאלופות בכדורסל ב- וב-. יחד עם נאומוסקי עלתה דרטונה לסרייה ג'1 לאחר שסיימה את העונה ללא הפסד. בעונת 2013/14, לאחר שהובילה את הטבלה במשך כל העונה, עלתה הקבוצה לסרייה א'2 לאחר ניצחון בגמר הפלייאוף על לניאנו.

=== 2014–2018: בליגה השנייה ===
בעונת 2015/16 הגיעה דרטונה למקום השלישי בבית המערבי של הסרייה א'2, הליגה האיטלקית השנייה. היא העפילה לפלייאוף וניצחה בסיבוב הראשון 3–1 את פלקנסטרו טריאסטה לפני שהודחה ברבע הגמר 2–3 על ידי ברשה. בעונת 2016/17 סיימה דרטונה את העונה הסדירה במקום השני במערב וניצחה בסיבוב הראשון של הפלייאוף 3–1 את מנטובנה, אך הפסידה מאוחר יותר לטריאסטה 1–3 ברבע הגמר.

ב-4 במרץ 2018 זכתה דרטונה בתואר הראשון שלה, גביע ה-LNP (הגביע האיטלקי לליגה השנייה והשלישית), לאחר ניצחון הגמר 89–57 על רוונה. הקבוצה סיימה את העונה הסדירה במקום החמישי בבית המערבי, אך הודחה בסיבוב הראשון 1–3 על ידי אודינה.

ב-22 באוקטובר 2018, לאחר שלושה הפסדים בשלושת המשחקים הראשונים של העונה, פוטר המאמן לורנצו פנסה והוחלף במרקו רמונדינו. ב-29 בספטמבר 2019 זכתה דרטונה התואר השני שלה, סופר-קאפ ה-LNP, לאחר ניצחון 84–81 על טורינו.

בעונת 2020/21 סיימה דרטונה את העונה הסדירה במקום השני. בפלייאוף ניצחה הקבוצה ברבע הגמר 3–2 את רוונה ובחצי הגמר 3–1 על יורובאסקט רומא. ב-29 ביוני 2021 דרתונה סיים את העונה הסדירה במקום השני. בפלייאוף, האריות ניצחו ברבע הגמר 3–2 את רוונה ו-3–1 על יורובאסקט רומא בחצי הגמר. ב-29 ביוני 2021, לאחר ניצחון 75–74 על טורינו במשחק החמישי והמכריע בסדרת גמר הפלייאוף, עלתה דורטונה לראשונה בתולדותיה לסרייה א'.

=== 2021–הווה: בסרייה א' ===
בקיץ שלאחר מכן הפך היזם בנימינו גאביו, שנתן לקבוצה חסות מסחרית עם חברת היאכטות שלו Bertram Yachts, לבעלים החדש של המועדון. בעונתה הראשונה בליגה הבכירה היא השתתפה בגביע האיטלקי והעפילה לגמר לאחר שני ניצחונות 94–82 על טריאסטה ברבע הגמר ועל וירטוס בולוניה בחצי הגמר. בגמר הפסידה דרטונה לאולימפיה מילאנו 78–61. את העונה הסדירה בליגה סיימה הקבוצה במקום הרביעי וניצחה בסיבוב הראשון של הפלייאוף 3–1 את רייר ונציה, אך הפסידה לווירטוס בחצי הגמר 0–3.

בעונת 2022/23 סיימה הקבוצה במקום השלישי בטבלה וניצחה 3–1 ברבע גמר הפלייאוף את אקילה באסקט טרנטו לפני ששוב הודחה בחצי הגמר על ידי וירטוס בולוניה.

== תארים ==
;הגביע האיטלקי בכדורסל
*סגנות (1): 2021/22
;גביע ה-LNP
*זכייה (1): 2018
;סופר קאפ ה-LNP
*זכייה (1): 2019

== שחקנים ==
* פטר נאומוסקי
* רטין אובאסוהן
* לאון רדושביץ'
* מרקו ספיסו
* טיישון תומאס
* אמין נואה

== קישורים חיצוניים ==
*

== הערות שוליים ==

קטגוריה:קבוצות כדורסל איטלקיות
בית הכנסת סננדג'

בית הכנסת בסַנַנְדַג (בפרסית: کنیسه یهودیان سنندج; באנגלית: Sanandaj synagogue) הוא בית כנסת מתקופת הקאג'אר הממוקם בבירת פרובינציית כורדסתאן, סננדג'. בית כנסת זה נרשם כמספר 26979 ברשימת האנדרטאות הלאומיות של המדינה.<ref name="ilna.ir"></ref>

== בית הכנסת ==
תאריך בנייתו של המבנה מתוארך לתקופת הקאג'אר המוקדמת, וסמוך לזמן היווצרות המרקם העירוני של העיר, הוא ממוקם באזור שדרות נמקי ורחוב אלחבל בשכונת המיעוטים עג זמאן.

== שיקום ושיפוץ ==
בשנת 2012 שוחזר מבנה זה וחלק המבנה שנהרס הוחזר לקדמותו.

==הערות שוליים==

סננדג'
אריק סורנסן

אריק סורנסן (באנגלית: Eric Sorensen; נולד ב-18 במרץ 1976) הוא מטאורולוג ופוליטיקאי אמריקאי המכהן כחבר בבית הנבחרים של ארצות הברית כנציג המחוז ה-17 של אילינוי מטעם המפלגה הדמוקרטית. הוא חבר הקונגרס ההומוסקסואל המוצהר הראשון מאילינוי.<ref></ref>

== ביוגרפיה ==
סורנסן, שנולד ברוקפורד, אילינוי, סיים את לימודיו בבית הספר התיכון הקתולי בוילן. הוא למד תקשורת ומטאורולוגיה באוניברסיטת צפון אילינוי.

סורנסן החל את הקריירה שלו כמטאורולוג ב-KTRE, שלוחת ABC בלופקין, טקסס, מ-1999 עד 2000 לפני שעבר לטיילר, טקסס, שם היה מטאורולוג בתוכנית הבוקר East Texas News Daybreak, ששודרה ב- KLTV וב-KTRE-TV. הוא עבד כמטאורולוג ראשי ב-WREX, שלוחת NBC של רוקפורד, מ-2003 עד 2014, לפני שהפך למטאורולוג הבכיר של WQAD, שלוחת ABC באילינוי. הוא פרש מהטלוויזיה בשנת 2021. הוא עבד עבור UnityPoint Health לפני שהכריז על התמודדתו לקונגרס.<ref></ref>

== קריירה פוליטית ==
לאחר ששרי בוסטוס, נציגת המחוז ה-17 הודיעה כי לא תתמודד שוב על מושבה בקונגרס, הכריז סורנסן ב-10 בנובמבר 2021 על מועמדותו לבית הנבחרים של ארצות הברית מטעם המחוז בבחירות 2022 כחבר במפלגה הדמוקרטית. הוא ניצח את אסתר ג'וי קינג, המועמדת הרפובליקנית כשגרף 51.98% מהקולות, בבחירות הכלליות שהתקיימו ב-8 בנובמבר 2022, והושבע לתפקידו ב-3 בינואר 2023.<ref></ref>

ב-1 בפברואר 2023, סורנסן הצביע נגד ההחלטה לסיום מצב החירום הלאומי של מגפת הקורונה. בשנת 2023, סורנסן הצביע נגד H.Con.Res. 21, שהורה לנשיא ג'ו ביידן להרחיק חיילים אמריקאים מסוריה בתוך 180 יום. בקונגרס ה-118 הוא חבר בוועדת החקלאות ובוועדה למדע חלל וטכנולוגיה.

== חיים אישיים ==
סורנסן הוא ההומוסקסואל הראשון שנבחר לקונגרס מאילינוי. הוא מתגורר עם בן זוגו במולין.

==קישורים חיצוניים==

* 

* 

== הערות שוליים ==

קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מאילינוי
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת צפון אילינוי
קטגוריה:פוליטיקאים הומוסקסואלים
קטגוריה:אמריקאים שנולדו ב-1976
המועצה לגפן היין בישראל

הלוגו הישן של המועצה

המועצה לגפן היין בישראל היא חברה לתועלת הציבור אשר הוקמה ב-1963 ומייצגת את הכורמים והיקבים בישראל. החברות במועצה היא התנדבותית, והיא מאגדת ומייצגת כ-85% מענף היין בישראל.

מנכ״ל המועצה הוא צחי דותן, אין יו״ר מועצה מכהן. 

== יעדים ==
לפי אתר המועצה, יעדיה הם: 
* קידום תקן יין חדש ומפת אזורי יין
* קידום ומיתוג לענף היין הישראלי בעולם
* פעילות בכנסת תקנות וחקיקה בנושאי רלוונטיים
* פעילות מול קרן נזקי טבע (התאמה למצב הענף) ובוררויות מול קרן לביטוח נזקי טבע בחקלאות
* הכנה לשנת שמיטה
* עבודה מול הרגולטור בנושא עובדים זרים
* קידום ומימון מחקרים חקלאיים ואונולוגיים
* קידום תיירות יין בישראל
* הכרה וקידום ביקבים המשפחתיים
* שמירה על חומר ריבוי נקי לכרמים
* הגדלת מגוון הזנים והתאמתם למציאות המשתנה
* איסוף וניתוח נתונים ענפיים
* ריכוז וניהול פעילות בהתמודדות עם נגעי הסגר
* פעילות שוטפת מול משרדי החקלאות, תיירות, כלכלה, דתות, רשות המיסים והרשות למקרקעי ישראל

== מבנה ==
למועצה ישנה מליאה המייצגת את בעלי המניות. במליאה חברים 36 איש: 18 כורמים, 9 יקבים ו-9 נציגי ציבור. המליאה מתכנסת אחת לשנה או במקרה הצורך. המליאה מטפלת בשינויי תקנות, מיזוג ואישור דוחות כספיים ודוחות דיריקטוריון.

בהנהלת המועצה יושבים 18 איש: 7 כורמים, 7 יקבים, שני נציגי מדינה ושני נציגי ארגונים חקלאיים (מהתאחדות האיכרים בישראל והתאחדות חקלאי ישראל). יושב ראש המועצה הוא נציג משרד החקלאות ופיתוח הכפר והמנהל הכללי נבחר על ידי שר החקלאות. ההנהלה מתכנסת אחת לכמה חודשים על פי החלטת יושב ראש הדירקטוריון. ההנהלה מתווה ומעצבת קווי מדיניות לחברה, מפקחת על עבודת המנהל הכללי ויושב הראש.

== פעילות ==
מלבד הייצוג מול המדינה, המועצה מקיימת גם ימי עיון, קורסים וכנסים. בנוסף על כך, המועצה תומכת במחקרים, ומעניקה תמיכות ומענקים<ref></ref>. בשנת 2013 המועצה הציגה קמפיין פרסום לעידוד תרבות שתייה ישראלית.

== ראו גם ==

* יין בארץ ישראל#שוק היין הישראלי
* אגודת הכורמים
* אין שמחה אלא בבשר ויין
* הגת בארץ ישראל

== קישורים חיצוניים ==

== הערות שוליים ==

קטגוריה:ארץ ישראל: יין
קטגוריה:ישראל: חברות שהוקמו ב-1963
קטגוריה:ישראל: חברות לתועלת הציבור
קטגוריה:ארגונים חקלאיים בישראל
יואב זיתון

יואב זיתון (נולד ב-1983) הוא עיתונאי ישראלי. משמש ככתב לענייני צבא וביטחון ב-ynet מאז 2011.

== ביוגרפיה ==
זיתון החל את דרכו העיתונאית בגיל 15 במקומונים בצפון.

לאחר סיום שירותו בצה"ל, כלוחם בגדוד לביא, הצטרף למערכת ידיעות תקשורת, שם שימש במספר תפקידים ב"ידיעות תל אביב".

ב-2010 הצטרף למערכת ynet, ועבד שם ככתב מוניציפלי ופלילי באזור גוש דן, וכיסה גם את נושא התעופה. לאחר כשנה וחצי, הודיע חנן גרינברג על פרישתו מתפקיד כתב לענייני ביטחון, וזיתון מונה במקומו.

== קישורים חיצוניים ==

== הערות שוליים ==

קטגוריה:סגל ynet
קטגוריה:כתבים ישראלים
קטגוריה:ישראלים שנולדו ב-1983
פהדה בנת פלאח אאל חית'ליין

פהדה בנת פלאח אאל חת'לין (בערבית: فهدة بنت فلاح آل حثلين) היא בת זוגו השלישית של סלמאן, מלך ערב הסעודית.<ref></ref> משבט עג'מאן .<ref name="aljaz"></ref>

לפהדה שישה ילדים מהמלך סלמאן: הנסיך מוחמד, הנסיך טורקי, הנסיך ח'אלד, הנסיך נאיף, הנסיך בנדר והנסיך ראכאן (הקרוי על שם סבה, ראכאן בן חת'לין).<ref></ref><ref name="cdav"></ref>

ב-2018 מספר כלי תקשורת בארצות הברית, כולל NBC, דיווחו על שמועות לפיהם בנה הבכור של פהדה, יורש העצר מוחמד, לא אפשר לאמו לראות את המלך סלמאן.<ref></ref>

== הערות שוליים ==

קטגוריה:ילידות 1952
קטגוריה:משפחת המלוכה הסעודית
קטגוריה:נשים סעודיות
עליז נוי

עליז נוי (נולד ב-17 ביולי 1945) הוא קלע פאראלימפי ישראלי.

==ביוגרפיה==
נולד במושבה כנרת ושירת בצה"ל כלוחם וקצין בסיירת דוכיפת. ביום השני של מלחמת ששת הימים נפגע בקרבת תל אל פול ונפצע מירי בירך. בבית החולים עבר קטיעה של רגל ימין אך לאחר תקופת הבראה חזר לשירות קבע, הועבר לחיל המודיעין ושירת למעלה משני עשורים בשירות קבע ובשירות מילואים, בדרגת סגן אלוף.

בבית הלוחם החל לעסוק בספורט נכים: שחייה, טניס שולחן ושחקן בנבחרת הכדורעף.

בשנת 1969 הוא זכה בשתי מדליות זהב ובמדליית כסף באליפות השחייה הראשונה שנערכה בישראל לקטועי איברים.

ב התחרה בקליעה והשתתף בתחרויות ירי באקדח אוויר שבו דורג במקום ה-14 וברובה אוויר שבו דורג במקום ה-9.

נוי הוא חבר הנהלת בית הלוחם בתל אביב. את עיסוקו בספורט המשיך במסגרת פרויקט "הצעד הבא" המיועד לקטועי גפיים ולקח חלק במסעות רכיבת אופניים בארץ ובעולם.

==קישורים חיצוניים==
* [https://www.paralympic.org/aliz-noy פירוט השתתפותו בתחרויות המשחקים הפאראלימפיים] באתר הרשמי של IPC 
*[https://www.israelhayom.co.il/article/768529 "פתאום מצאתי את עצמי ללא רגל": פצוע מלחמת ששת הימים נזכר], ישראל היום, 7 ביוני 2020.

==הערות שוליים==

קטגוריה:ספורטאים פאראלימפיים ישראלים
קטגוריה:קלעים פאראלימפיים ישראלים
קטגוריה:קלעים נכים ישראלים
קטגוריה:שחיינים נכים ישראלים
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:קלעים במשחקים הפאראלימפיים ניו יורק וסטוק מנדוויל (1984)
קטגוריה:חיילי חיל הרגלים במלחמת ששת הימים
קטגוריה:ספורטאים נכי צה"ל
קטגוריה:סגני-אלופים בצה"ל
קטגוריה:כנרת (מושבה): אישים
קטגוריה:בוגרי אוניברסיטת תל אביב
קטגוריה:ישראלים שנולדו ב-1945
פוטבול בישראל

פוטבול הוא ענף ספורט בישראל המשוחק ברמת התחרות החובבנית והבינלאומית. ליגת הפוטבול הישראלית (IFL) היא הליגה הבכירה במדינה בתחום התאקל פוטבול, ולצידה קיימות כמה ליגות משנה מיועדות בעיקר לנוער. כל הפעילות מאורגנת על ידי איגוד הפוטבול הישראלי (IFL). נכון לפברואר 2017, משחקים בישראל כ-1,350 שחקני פוטבול.<ref></ref> כמו כן פועלת בארץ ליגת פוטבול דגלים (פלאג פוטבול).

בנוסף לליגה הבוגרת, קיימת ליגת נוער תיכונים לפוטבול (IHFL), המונה 12 קבוצות: חיפה ראמס, קריית אונו וולבס, רמת השרון הוקס, לוחמי יהודה, כפירי ירושלים, מזכרת בתיה גורילות, נתניה שארקס, עמק יזרעאל האנטרס, להבות מודיעין, באר שבע, עוצמה-כרמיאל.

== פוטבול בישראל ==
איגוד הפוטבול הישראלי (AFI) היא עמותה ללא מטרות רווח שהוקמה ב-1998. בשנת 2004 הוכר האיגוד רשמית על ידי מינהל הספורט במשרד החינוך, התרבות והספורט. מאז, זהו הגוף המנהל הרשמי של הפוטבול בישראל.<ref></ref> AFI חברה בפדרציה הבינלאומית לפוטבול.<ref></ref>

ב-2019 אירחה ישראל במגרשי עמק הארזים את אליפות אירופה בפלאג פוטבול. ב-2021 אירחה ישראל במגרשי עמק הארזים בירושלים (ושלבי גמר באצטדיון טדי) את אליפות העולם בפוטבול דגלים. האליפויות כללו טורנירים מקבילים לנבחרות גברים ונשים. ישראל נבחרה תחילה לארח את אליפות העולם כבר ב-2014 אך בשל מבצע צוק איתן והחששות הביטחוניים היא הועברה לאיטליה.

== ליגת הפוטבול הישראלית ==

בקיץ 2005 קמה ליגת הפוטבול הישראלית (או בקיצורה האנגלי IFL) בהובלת עופרי בוקר. בעונה הראשונה, 2005/2006 שיחקו שחקני ה-IFL עם ציוד מיגון חלקי וללא גוף מנהל רשמי. אולם לאחר האיחוד עם ה-AFI (ארגון השייך לרוברט קראפט שעד אז התרכז בפלאג פוטבול) קמה ליגה בה משחקים עם ציוד מיגון מלא. בעונת 2010–2011 שיחקו בליגה שמונה קבוצות: באר-שבע בלק סווארם, ג'ודאן רבלס, הרצליה האמרס, חיפה אנדרדוגס, ירושלים ליונס, ירושלים קינגס, תל אביב פיונירס בעונת 2011–2012 הצטרפו לליגה עוד שתי קבוצות: כוכבי הצפון ופתח תקווה טרופרס. בעונת 2012–2013 הצטרפה לליגה הקבוצה האחת עשרה רחובות סילברבקס.

== נבחרת ישראל בפוטבול ==

מדינת ישראל מיוצגת בתחרויות בינלאומיות באמצעות נבחרת ישראל בפוטבול אשר הוקמה ב-2012 והורכבה בעיקר משחקני ליגת הפוטבול. המשחק הגדול הראשון של הנבחרת התרחש ב-17 במאי של אותה השנה. המאמן הראשי של הנבחרת הוא ג'יי הופמן.
== משפחת קראפט ==
רוברט קראפט הבעלים של ניו אינגלנד פטריוטס מליגת ה-NFL, הוא התורם הגדול ביותר ליוזמות השונות בפוטבול הישראלי. קראפט תרם מיליוני דולרים לליגה הישראלית. בנוסף, בשל נדיבותו נקרא על שמו אצטדיון הפוטבול בעמק הארזים,<ref></ref> אצטדיון קראפט, שהוא אצטדיון הפוטבול היחיד בישראל.<ref>[http://www.jpost.com/Israel-News/Sports/Israeli-tackle-football-A-journey-from-dream-to-reality-385473 Israeli tackle football: A journey from dream to reality]</ref> אשתו של קראפט, מיירה קראפט, תרמה מיליוני דולרים לפוטבול נשי במדינה.<ref> </ref>

== ראו גם ==
* ליגת הפוטבול הישראלית
* נבחרת ישראל בפוטבול

== קישורים חיצוניים ==

== הערות שוליים ==

קטגוריה:ישראל: פוטבול
דניאל שנער

דניאל שנער (נולד ב-22 ביוני 1981) הוא איש עסקים וסופר ישראלי, התפרסם בזכות ספרו "שמים אדומים" שעובד לסדרת טלוויזיה באותו שם.

==ביוגרפיה==
שנער נולד ב-1981 בירושלים. בצעירותו למד בבית הספר בויאר. שנער השתתף במחנה קיץ בשם זרעים של שלום בו שהו בני נוער ישראלים ופלסטינים, חוויותיו במחנה היוו תשתית לכתיבת ספרו שמים אדומים.

כשהתגייס לצה"ל גויס ליחידה 8200 בחיל המודיעין, שם עסק בין היתר בתחומי הטרור הפלסטיני והטרור הבינלאומי. במהלך קורס הקצינים שלו שהיה בתקופת האינתיפאדה השנייה, הוצב לזמן קצר גם במחסום חווארה. שנער שירת כשש שנים.

לאחר שירותו הצבאי השלים שני תארים אקדמאים, אחד במשפטים ואחד במנהל עסקים שניהם באוניברסיטה העברית, ובהמשך השלים תוכנית למנהלים בכירים בבית הספר לעסקים של הרווארד. תוך כדי לימודיו הוא עבד כאנליסט בחברת ההשקעות בטכנולוגיה אלרון ולאחר תקופה הוא מונה לעוזר מנכ"ל חברת האחזקות "כלל תעשיות", בהמשך התקדם לתפקיד סמנכ"ל האסטרטגיה והפיתוח העסקי בחברה.

בשנת 2015 הוא יחד עם חברת ההשקעות 'אקסס אינדסטריז' הוא הקים את חברת ההשקעות "כללטק", חברה שהשקיעה וייעצה לאקסס בהשקעותיה בחברות טכנולוגיה בשלב הצמיחה, ומשמש כמנכ"ל החברה מאז הקמתה. במסגרת אחת ההשקעות הראשונות של כללטק, היה מעורב בהנפקת חברת איירון סורס, מהלך שכונה "הנפקת ההייטק הישראלית הגדולה בהיסטוריה".

==ספריו==

עם תום שירותו הצבאי הוא החל לכתוב מותחן ריגול בדיוני המתאר את יחסיהם של סער ועלי – ישראלי ופלסטיני שגדלו יחדיו כחברי ילדות, וכשגדלו פנו לאפיקים שונים - צה"ל וגדודי חללי אל-אקצא.

בתחילה, הספר לא עבר את אישור הצנזורה הצבאית וועדת השרים למתן היתר לפרסומים, לאחר דין ודברים במשך קרוב לשנה הספר אושר לפרסום.

הספר יצא לאור במרץ 2018 תחת השם שמים אדומים עם יציאתו הפך הספר לרב-מכר וזכה בתואר 'ספר זהב' (מכירה של מעל 20,000 עותקים), ובשנת 2022 הוא הפך ל'ספר פלטינה' לאחר מכירת יותר מ-40,000 עותקים.

בשנת 2021 יצא לאור ספר ההמשך בית הפגודה, אשר מתרחש כעשור לאחר תום האירועים ב'שמים אדומים'. הספר זכה אף הוא לתואר 'רב מכר'.

== הפקה טלוויזיונית ==

הספר שמים אדומים עובד על ידי שנער, רון לשם, דניאל אמסל, עמית כהן ואלון זינגמן לסדרה באותו שם.

בפברואר 2023 הייתה הסדרה מועמדת לפרס "הסדרה הטובה ביותר" בפסטיבל סירייס מאניה (SeriesMania) בעיר ליל בצרפת. ב-22 ביוני 2023 הסדרה התחרתה וזכתה בפסטיבל הסדרות הבין-לאומי בברלין בגרמניה, והייתה הסדרה הישראלית היחידה שזכתה בפסטיבל זה באותה שנה. הסדרה גם זכתה בפרס הסדרה הטובה ביותר בפסטיבל הקולנוע הבינלאומי בהודו "Global India" לשנת 2023. בתאריך 30 ביולי 2023 הסדרה קטפה הישג יוקרתי נוסף וזכתה בפסטיבל בואנוס איירס אינטרנשיונל בקטגוריית סדרת הדרמה הטובה ביותר. הסדרה משודרת החל מ-19 ביוני 2023, בערוץ רשת 13.

במאי 2024 החלה את שידוריה ב-HOT סדרה נוספת ששנער בין יוצריה: רוח צפונית, סדרה מסוגת דרמה-מתח שיצר יחד עם עמית כהן, ואסף ברנשטיין, ובבימויו של האחרון. 

==חיים אישיים==
שנער נשוי ואב לשני ילדים, גר בתל אביב.

== קישורים חיצוניים ==

* 
* 
* 
* [https://frnkl.co/blog-podcast/211-daniel-shinar/ ראיון עם דניאל שנער] בפודקאסט 'פופקורן', 25 באוגוסט 2021
* [https://www.e-vrit.co.il/Author/5249/דניאל_שנער דניאל שנער] באתר עברית
* 

==הערות שוליים==

קטגוריה:סופרים ישראלים
קטגוריה:חיילי יחידה 8200
קטגוריה:אנשי עסקים ישראלים
קטגוריה:בוגרי האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: בית הספר למנהל עסקים
קטגוריה:בוגרי תיכון בויאר
קטגוריה:ישראלים שנולדו ב-1981
ז'ארד חאסה

ז'ארד חאסה (בצרפתית: Jared Khasa; נולד ב-4 בנובמבר 1997 בקינשאסה שברפובליקה הדמוקרטית של קונגו) הוא כדורגלן מהרפובליקה הדמוקרטית של קונגו המשחק בעמדת קשר הכנף בקבוצת מכבי פתח תקווה מליגת העל הישראלית.

== קריירת מועדונים ==
בשנת 2015 החל חאסה לשחק בקבוצת המילואים של לה האבר. ב-31 בינואר 2016 חתם בפ.צ. סיון מליגת העל השווייצרית. בהתחלה הושאל לפריבור מהליגות הנמוכות בשווייץ, ועם חזרתו החל לשחק בקבוצה הבוגרת של פ.צ. סיון, במדיה ערך 45 הופעות ליגה והבקיע שלושה שערים.

ב-12 בינואר 2022 הושאל חאסה לפו מליגת המשנה הצרפתית עד לתום עונת . הוא ערך 11 הופעות ליגה במהלך תקופת ההשאלה.

ב-15 ביולי 2022 חתם חאסה על חוזה לעונה אחת בא.א.ל. לימסול מליגת העל הקפריסאית. הוא ערך 30 הופעות ליגה במדי המועדון, בהן הבקיע שער אחד, ובתום עונת שוחרר מהמועדון.

ב-13 באוגוסט 2023 חתם חאסה על חוזה לעונה אחת עם אופציה לעונה נוספת במכבי פתח תקווה מליגת העל הישראלית.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:הרפובליקה הדמוקרטית של קונגו: כדורגלנים
קטגוריה:קשרי כדורגל צרפתים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני פ.צ. סיון
קטגוריה:כדורגלני פו
קטגוריה:כדורגלני א.א.ל. לימסול
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:ספורטאים מהרפובליקה הדמוקרטית של קונגו בקפריסין
קטגוריה:ספורטאים מהרפובליקה הדמוקרטית של קונגו בישראל
קטגוריה:ספורטאים צרפתים בשווייץ
קטגוריה:ספורטאים צרפתים בקפריסין
קטגוריה:ספורטאים צרפתים בישראל
קטגוריה:אישים מהרפובליקה הדמוקרטית של קונגו שנולדו ב-1997
קטגוריה:צרפתים שנולדו ב-1997
עמרם זילברמן

עמרם זילברמן (10 באוקטובר 1927 - 14 באוקטובר 2004) היה קשת פאראלימפי ישראלי.

זילברמן היה בן למייסדי מושב חרות. למד בבית הספר החקלאי מקווה ישראל והיה נוטר. 

במלחמת העצמאות נפצע קשות במבצע דני בקרב על בית נבאללה. הוא נותר משותק בפלג גופו התחתון ונעזר בקביים.

ב התחרה בחץ וקשת ובמקצה המוקדמות דורג במקום ה-36 והאחרון.

זילברמן נפטר ב-2004 והוכר כחלל צה"ל בהיותו נכה צה"ל שנפטר לאחר השירות.

==קישורים חיצוניים==
* 
* [https://www.paralympic.org/amram-zilberman פירוט השתתפותו בתחרויות המשחקים הפאראלימפיים] באתר הרשמי של IPC 
* [http://www.rishonim.org.il/telmond/info/Founder_Show.aspx?id=128910 עמרם זילברמן] באתר מרכז תיעוד גוש תל מונד

קטגוריה:חרות (מושב): אישים
קטגוריה:בוגרי בית הספר החקלאי מקוה ישראל
קטגוריה:ספורטאים פאראלימפיים ישראלים
קטגוריה:קשתים פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:קשתים במשחקים הפאראלימפיים ברצלונה (1992)
קטגוריה:ספורטאים נכי צה"ל
קטגוריה:נכי צה"ל שהוכרו לאחר מותם כחללי צה"ל
קטגוריה:ישראלים שנולדו ב-1927
קטגוריה:ישראלים שנפטרו ב-2004
תדהר (עץ)

118x118 פיקסלים
תדהר הוא שם של עץ המופיע במקרא פעמיים, העץ לא מזוהה בוודאות וישנן השערות רבות.
רבי [[יהוסף שווארץ זיהה את התדהר עם האשכרוע]]
Alma Lance Moldenke זיהה את התדהר עם ה[[אורן ברוטיה]]
יוסף שיינהוק זיהה את התדהר עם ה[[אולמוס]]

== במקורות ==
העץ מופיע פעמיים בספר ישעיהו פעם אחת כעץ שיפריח את השממה ופעם אחת כעץ שישמש לבנית בית המקדש.
:* : ”כְּבוֹד הַלְּבָנוֹן אֵלַיִךְ יָבוֹא בְּרוֹשׁ תִּדְהָר וּתְאַשּׁוּר יַחְדָּו לְפָאֵר מְקוֹם מִקְדָּשִׁי וּמְקוֹם רַגְלַי אֲכַבֵּד.”
:** בפיוט דרור יקרא מאת דונש בן לברט נכתב "אלקים תן במדבר הר - הדס שיטה ברוש תדהר" דבריו מבוססים על פסוק זה.
:* : ”אֶתֵּן בַּמִּדְבָּר אֶרֶז שִׁטָּה וַהֲדַס וְעֵץ שָׁמֶן אָשִׂים בָּעֲרָבָה בְּרוֹשׁ תִּדְהָר וּתְאַשּׁוּר יַחְדָּו.”
:** על פי הפסוק הקודם, לפי התלמוד, התדהר נכלל בתוך עשרה מיני הארזים, כלומר עצי סרק שהאדם מחשיב רבות את השימוש בענפיהם או גזעיהם, כארז.
המושב תדהר נקרא על שם עץ זה.

בתלמוד ירושלמי הצמח מכונה "אדרא" במובן של אדר, במדרש תנחומא מכונה איספנדמון, הבבלי מכנה אותו "שאגא", בעקבות הבבלי רס"ג מכנה את העץ "סאג", תרגום יונתן בן עוזיאל מתרגם "מורנא" במובן של מילה, בתרגום השבעים בנוסח אחד נכתב "leyke" במובן של צפצפה מכסיפה , לפי נוסח אחר זהו "peyke" מין של אורן.

במגילת ההודיות נזכר הצמח תחת הכינוי "עץ חיים במעין רז", צבי זילברשטיין טען שהכוונה שהעץ הוא ירוק-עד ובכך שלל את הזיהויים כאדר, מילה ואולמוס.
== זיהוי ==
יחוסו של עץ התדהר מוטל בספק; פרופ' יהודה פליקס מציע מספר אפשרויות לזהותו – עץ מחטני כלשהו, מין של אדר, מין של 'מילה' – Fraxinus excelsior , זיהויים נוספים הם אולמוס, אורן ברוטיה, אשכרוע, קרנית נאכלת , ערער ועוד.
==לקריאה נוספת==
* זהר עמר, צמחי המקרא, ירושלים: הוצאת ראובן מס, תשע"ב, עמ' 207–208
* 
* משה רענן, [https://daf-yomi.com/DYItemDetails.aspx?itemId=38826 ברוש ברתי, תדהר שאגא, ותאשור שורבינא – אשוח קיליקי], בפורטל הדף היומי
== הערות שוליים ==

קטגוריה:עצים בתנ"ך
מזרק (בית המקדש)

כסף שהוכן על ידי מכון המקדש ומוצג בבית הכנסת במושב נוב. ניתן להבחין בתחתית המחודדת המונעת מהמזרק לעמוד.]]
מִזְרָק היה כלי שרת ששימש במשכן ובבית המקדש לצורך קבלת דם הקרבנות, הולכתו וזריקתו (ומכאן שמו).

==במשכן==
מזרק נחושת מוזכר בציווי על הכנת המשכן כאחד מכלי מזבח העולה: וכן בתיאור עשיית המזבח: 

מזרק כסף מוזכר גם כחלק מקרבנות הנשיאים לחנוכת המשכן: 

==בבית המקדש הראשון==
בתיאור מקדש שלמה נאמר שהוכנו מזרקים מנחושת ומזהב. לדעת מגן ברושי, מזרקי הזהב לא שימשו לזריקת דם אלא לקישוט בלבד.

בין כלי המקדש שהשיב כורש לששבצר לאחר שנבזזו מהמקדש הראשון בידי נבוכדנצאר מוזכרים: לפי התלמוד הבבלי ורוב המפרשים המסורתיים, 'כְּפוֹרים' הם המזרקים, והם נקראו כפורים משום ש"כיפור" משמעותו "קינוח", ובמזרק הכהן היה מקנח את הדם שניתז על אצבעו.

פרשנים אחרים מפרשים לפי התלמוד הירושלמי שה"אגרטלים" הם המזרקים, ושמם נקרא משום שאוגרים את דמו של הקרבן.

==בבית המקדש השני==

בבית המקדש השני היו מזרקי כסף ומזרקי זהב. בעת הקרבת קרבן פסח, עמדו הכהנים לקבל את דם הקרבנות בשתי שורות: שורה אחת של מזרקי כסף (בלשון המשנה "בזיכים") ושורה אחת של מזרקי זהב.

==תיאור==
המזרק היה עשוי, כאמור, מנחושת, כסף או זהב. בית הקיבול של המזרק נועד להכיל את כל 'דם הנפש' של הקרבן, דהיינו הדם שיוצא בזמן השחיטה. בעל החיים הגדול ביותר שקרב על המזבח הוא פר, ולפי בדיקת מכון המקדש כמות 'דם הנפש' של פר היא כארבעה ליטרים, וזהו נפחם של המזרקים שאותם הם ייצרו.

מאפיין מיוחד של המזרקים הוא העובדה שלא היו להם "שוליים", כלומר בסיס, כדי שלא ניתן יהיה להניח אותם. הסיבה לכך היא שאם יניחו את המזרק עם הדם, הדם עלול להיקרש ולא יוכלו לזרוק אותו על המזבח. כדי לענות על צורך זה, במכון המקדש ייצרו מזרקים עם בליטה חדה בתחתיתם המונעת מהם לעמוד.

==בארכאולוגיה==
לפי חוקרים אחדים, כלי חרס שנתגלו במקדשים אליליים מסוימים הם למעשה מזרקי דם, אך חוקרים אחרים מפקפקים בהשערה זו.

תעודות ממקדש יב מעלות שגם שם היו מזרקים מכסף ומזהב.

==שימושים נוספים==
בספר עמוס מוזכרים , ולפי פירוש רד"ק הכוונה לאנשים השותים יין מתוך מזרק, שהוא גדול, ולא מתוך כוס או גביע.

לפי חלק ממפרשי המשנה, מזרק מחרס שימש לקיבול המים ששימשו לטהרת מצורע.

==הערות שוליים==

קטגוריה:כלי המקדש
קטגוריה:נחושת במקרא
סוזאקו

סוזאקו (ביפנית: Suzaku, ציפור דמיוני) היה לוויין של סוכנות החלל היפנית ששוגר ב-2005. זה היה הלוויין החמישי ששוגר על ידי יפן לחקר גרמי השמיים בקרני רנטגן ולכן תחילה היה ידוע בשם ASTRO-EII. הלוויין המקורי ASTRO-E נאבד בעקבות תקלה במשגר בשנת 2000.

מטרת המתקן היה להמשיך בחקר סופרנובה, חורים שחורים וצבירים פתוחים.
==היסטוריה==
הלווין שוגר ב-10 ביולי 2005 ממרכז החלל אוצ'ינורה בעזרת משגר מדגם M-5. לאחר השיגור שמו של הלוויין הוחלף ל"סוזאקו" (ציפור דמיוני).

על הלוויין הותקן טלסקופ קרני רנטגן, ספקטרומטר, רגש קרני רנטגן וספקטרומטר קרני רנטגן נוסף. פיתוח המכשירים בוצע תוך שיתוף פעולה עם מרכז החלל גודרד. הלוויין נבנה במפעלי טושיבה. פאנל סולארי היה יכול לספק כ-500 ואט.

כשבוע לאחר השיגור החלו בעיות עם מערכת קירור של ספקטרומטר. ב-8 באוגוסט הוכרז שהוא יצאה משימוש. יתר מכשירים המשיכו לפעול.

בקיץ 2015, כ-10 שנים לאחר פעילות מוצלחת החלו בעיות תקשורת. ב-2 בספטמבר 2015 הוחלט על הפסקת פעילות הלוויין.

במהלך פעילות הלוויין התקבלו ממנו נתונים רבים שנוצלו לכתיבת מאמרים מדעים.
==קישורים חיצוניים==

* [http://pasj.asj.or.jp/v59/sp1/59s101/59s101-frame.html תיאור הלווין ופעילותו]
* [https://www.isas.jaxa.jp/en/missions/spacecraft/past/suzaku.html תאיור הלוויין] באתר סוכנות החלל היפנית
* [https://www.nasa.gov/suzaku תיאור הלווין ופעילותו], באתר נאס"א.
* 

קטגוריה:לוויינים יפניים
קטגוריה:טלסקופי חלל
פריס לי

פריס לי (באנגלית: Paris Lee; נולד ב-20 באפריל 1995) הוא כדורסלן קמרוני יליד-ארצות הברית המשחק בעמדת הרכז באסוול ליון-וילרבאן מליגת העל הצרפתית והיורוליג.

== קריירה במכללות ובתיכון ==
לי למד בתיכון פרוביזו איסט במייווד, אילינוי, ושיחק בקבוצת הכדורסל שלו.

לאחר שסיים ב-2013 את לימודיו התיכוניים התחייב לי לשחק כדורסל מכללות עבור אוניברסיטת המדינה של אילינוי. לי זכה למוניטין של אחד משחקני ההגנה הטובים באזור מיזורי ואלי (), ונבחר לחמישיית ההגנה של העונה באזור במשך שלוש עונות רצופות. בעונת ה שלו הוא הוביל את הרדבירדס לאליפות ה-MVC לאחר שהעמיד ממוצעים של 13 נקודות, 5 אסיסטים ו-1.9 חטיפות למשחק, ובסיום העונה נבחר לשחקן השנה ב-MVC לשחקן ההגנה של השנה, השחקן השלישי בתולדות הליגה שזוכה בשני התארים באותה עונה.

== קריירה מקצועית ==
=== אנטוורפ ג'יינטס (2017–2019) ===
לאחר סיום קריירת המכללות שלו חתם לי חתם באנטוורפ ג'יינטס מליגת העל הבלגית. לאחר שקלע בממוצע 13.8 נקודות למשחק בארבעת משחקי מוקדמות ליגת האלופות בכדורסל האריך לי את חוזהו עד 2020.

בעונת הוביל לי את אנטוורפ לפיינל פור ליגת האלופות, אותו אירחה וסיימה בו במקום השלישי. באותה עונה הוא נבחר לחמישיית העונה השנייה בליגת האלופות ול-MVP של הליגה הבלגית.

=== במברג (2019–2020) ===
ב-29 ביוני 2019 חתם לי לשנתיים בברוזה במברג מהבונדסליגה הגרמנית בעקבות מאמנו באנטוורפ, רואל מור, שחתם בקבוצה מוקדם יותר. לי העמיד ממוצעים של 8.4 נקודות ו-5.8 אסיסטים למשחק, ושוחרר מהקבוצה ב-15 ביולי 2020.

=== אורליאן (2020–2021) ===
ב-15 ביולי 2020 חתם לי באורליאן מה-LNB Pro A הצרפתית.

=== מונקו (2021–2022) ===
ב-14 ביולי 2021 חתם לי לשנה במונקו מליגת העל הצרפתית והיורוליג.

=== פנאתינאיקוס (2022–2023) ===
ב-1 ביולי 2022 חתם לי לשנה אחת עם אופציה לאחת נוספת בפנאתינאיקוס מליגת העל היוונית והיורוליג. הוא פתח את העונה בצורה טובה והיה לשחקן חיוני בקבוצה. ב-13 בינואר 2023 קלע 21 נקודות בניצחון 88–86 על מכבי תל אביב באואקה ארנה. ב-33 משחקים בעונת 2022/2023 ביורוליג (פתח בחמישייה ב-17 מתוכם) הוא העמיד ממוצעים של 11.2 נקודות, 1.8 ריבאונדים, 3.8 אסיסטים, 1.4 חטיפות ו-2 איבודים בכ-27 דקות למשחק. בנוסף, ב-32 משחקי ליגה הוא העמיד ממוצעים של 11 נקודות, 2 ריבאונדים, 4.3 אסיסטים, 1.9 חטיפות ו-2.1 איבודים בכ-26 דקות למשחק. ב-30 ביוני 2023 ביטלה פנאתינאיקוס את חוזהו של לי והוא הפך לשחקן חופשי.

=== וילרבאן (2023–הווה) ===
ב-20 ביולי 2023 חתם לי בקבוצתו השלישית בצרפת, אסוול ליון-וילרבאן מליגת העל והיורוליג.

== קריירה בנבחרת הלאומית ==
לי עבר תהליך התאזרחות בקמרון, וקיבל אזרחות קמרונית ב-2022. ב-26 באוגוסט הוא ערך את הופעת הבכורה שלו בנבחרת קמרון בכדורסל בניצחון 71–69 על במסגרת מוקדמות גביע העולם בכדורסל 2023, וקלע 15 נקודות.

== קישורים חיצוניים ==

== הערות שוליים ==

קטגוריה:כדורסלני פנאתינאיקוס
קטגוריה:כדורסלני ברוזה במברג
קטגוריה:אילינוי: כדורסלנים
קטגוריה:כדורסלני מונקו
קטגוריה:כדורסלני אנטוורפ ג'יינטס
קטגוריה:כדורסלני אסוול ליון-וילרבאן
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בוגרי אוניברסיטת המדינה של אילינוי
קטגוריה:ספורטאים אמריקאים בגרמניה
קטגוריה:ספורטאים קמרונים בבלגיה
קטגוריה:ספורטאים קמרונים בצרפת
קטגוריה:ספורטאים קמרונים בגרמניה
קטגוריה:אמריקאים שנולדו ב-1995
כריסטיאן שוסלה

כריסטיאן שוסלה, באנגלית: Christian Schussele (נולד ב-16 באפריל 1824 – 20 באוגוסט 1879) היה אמן ומורה אמריקאי, וזכה במדליית הכבוד האמריקאית לעיצוב.<ref>Wilson, J. G.; Fiske, J., eds. (1900). "Schussele, Christian". Appletons' Cyclopædia of American Biography. New York: D. Appleton.</ref>

== ביוגרפיה וקריירה ==
הוא למד אצל אדולף איבון ופול דלארוש בשנים 1842–1848 ולאחר מכן הגיע לארצות הברית. כאן, במשך זמן מה, הוא עבד בכרומוליתוגרפיה שאותה הכיר עוד בצרפת. מאוחר יותר התמסר כמעט כולו לציור.

הציור "אנשי הקידמה" שלו (1857) הציג דיוקן קבוצתי של תשעה עשר ממציאים ומחדשים אמריקאים. בעוד שכל המתוארים עדיין היו בחייהם, הם מעולם לא נפגשו כקבוצה אלא הורכבו מדיוקנאות בודדים קיימים.<ref>MacLeod, Christine. "Distinguished men of science of Great Britain living in 1807–8". Oxford Dictionary of National Biography (online ed.). Oxford University Press. </ref> הוא שוכן כעת בקופר יוניון, ניו יורק.

יצירות ידועות אחרות כוללות "נקה את המסלול" (1851); " פרנקלין לפני מועצת הלורדים" (1856); "זייסברגר מטיף לאינדיאנים" (1859); "עובד הברזל והמלך שלמה" (1860); "וושינגטון בעמק פורג' "(1862) ועוד.

בערך בשנת 1863, הוא קיבל שיתוק ביד ימין. בשנת 1865, הוא יצא לאירופה ועבר טיפול קשה ללא שום תוצאות נראות לעין. בשובו, ב-1868, הוא נבחר למלא את התפקיד של מנהל מחלקת הרישום והציור באקדמיה של פנסילבניה, בה החזיק עד מותו. במהלך תקופה זו הפיק את "המלכה אסתר המגנה את המן", בבעלות האקדמיה (1869), ואת "יריד אלזס" (1870).

רוב הציורים שזכו לשמות זכו להכרה נרחבת באמצעות הדפסים גדולים של ג'ון סארטיין וחרטים אחרים.

הצייר תומאס אייקינס העביר את השיעורים של שוסלה כשהיה חולה מכדי ללמד. אייקינס ירש את שוסלה כמדריך לציור ורישום באקדמיה.

== גלריה ==
<gallery mode="packed" heights="220">
קובץ:'King Solomon and the Iron Worker' by Christian Schussele, 1863.JPG|המלך שלמה ועובד הברזל
קובץ:Christian Schussele - Men of Progress - Google Art Project.jpg|אנשי הקידמה
קובץ:Andrew Jackson before Judge Hall (New Orleans).png|אנדרו ג'קסון בפני השופטים
</gallery>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:ילידי 1824
קטגוריה:נפטרים ב-1879
אנדוגני (ביולוגיה)

חומרים ותהליכים אנדוגניים הם אלה שמקורם במערכת חיה כגון אורגניזם, רקמה או תא. <ref></ref>

לעומת זאת, חומרים ותהליכים אקסוגניים הם אלה שמקורם מחוץ לאורגניזם.

לדוגמה, אסטרדיול הוא הורמון אסטרוגן אנדוגני, המיוצר בגוף, ואילו אתיניל אסטרדיול הוא אסטרוגן סינתטי אקסוגני, המשמש בדרך כלל בגלולות למניעת הריון.

== הערות שוליים ==

== קישורים חיצוניים ==

* 

קטגוריה:ביולוגיה
התרגשתי לקראתך

"התרגשתי לקראתך" הוא שיר שהוקלט על ידי הזמרת-יוצרת הישראלית עלמה זהר.<ref name=":0"></ref> הוא יצא לאור ב-3 במאי 2010, על ידי חברת התקליטים לב גרופ מדיה, כסינגל המוביל מתוך אלבום האולפן השני שלה, שלושים ושלוש (2010).<ref name=":0" /> את השיר כתבה והלחינה זהר להפקה של אסי איילון, שהיה אחראי על הפקת שאר השירים מתוך האלבום.<ref name=":1"></ref>

השיר הגיע למקום התשיעי במצעד העברי השבועי של רשת ג'.<ref></ref>

== רקע וכתיבה ==
השיר נכתב והולחן על ידי עלמה זהר והופק על ידי אסי איילון.<ref name=":1" /> בסמוך ליציאתו, פורסמה אודותיו כתבה בוואלה! NEWS במסגרתה אמרה זהר על השיר: . היא המשיכה והוסיפה, .<ref name=":2" />

== הופעה ==
במהלך הופעה שאירעה בזאפה הרצליה ביצעה זהר ביחד עם הזמרת אתי אנקרי את "התרגשתי לקראתך".<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|מאי 2010
|תקליטור
|לב גרופ
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי עלמה זהר
קטגוריה:שירים בעברית
קטגוריה:שירים שנכתבו על ידי עלמה זהר
קטגוריה:שירים שהולחנו על ידי עלמה זהר
קטגוריה:שירים שהופקו על ידי אסי איילון
קטגוריה:שירים על אושר
קטגוריה:סינגלים בהוצאת לב גרופ מדיה